#  KIMLE

**KIMLEI KÖZÖS ÖNKORMÁNYZATI HIVATAL**

**Kimle, Károlyháza, Ásványráró**

9181 Kimle, Vízpart utca 2.

Telefon: 96/572-003; Fax: 96/572-026.

E-mail: korjegyzo@kimle.hu www.kimle.hu



**… Napirendi pont**

**ELŐTERJESZTÉS**

**Tárgy:** 2020. évi igazgatási szünet elrendeléséről szóló rendelet-tervezet elfogadása

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 232. § (3) bekezdése lehetővé teszi, hogy a Képviselő-testület igazgatási szünetet rendeljen el, amelynek időtartama alatt a Polgármesteri Hivatalban a munkavégzés szünetel és a dolgozók részére a rendes szabadságot ki kell adni.

A Kormány ajánlását a közszolgálati tisztviselők munka-és pihenőidejéről, az igazgatási szünetről, a közszolgálati tisztviselőt és munkáltatót terhelő egyes kötelezettségekről, valamint a távmunka-végzésről szóló 30/2012.(III.7.) Korm. rendelet 13. §-a tartalmazza.

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.*

*(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.*

*(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.”*

Az évek során kialakult gyakorlat alapján elmondható, hogy a dolgozók nagy része a nyári szünetre, illetve a karácsony és újév közötti időszakra tartalékolja a szabadsága egy részét. A munkavállalók éves szabadságának kiadása minden évben nagy nehézségbe ütközik. Az 2 igazgatási szünet elrendelése a szabadságok kiadását jelentős mértékben megkönnyíti, valamint gazdaságossági, takarékossági szempontból is előnyös, így a hivatal működésével járó költségek, - ha kis mértékben is – de csökkennek.

Az igazgatási szünet ideje alatt ügyfélfogadás nincs, de a halaszthatatlan ügyekben – elsősorban anyakönyvi ügyintézés – ügyelet tartására kerül sor, továbbá a folyamatos pénzügyi utalásokat teljesíteni kell, és intézkedni kell a hatósági eljárásokban felmerülő eljárási cselekmények megtételéről is.

A jogalkotásról szóló 2010. évi CXXX. törvény (továbbiakban: Jat.) 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előzetes hatásvizsgálat elvégzésével felmértük a szabályozás várható következményeit és az alábbiakat állapítottuk meg:

**Tájékoztatás az előzetes hatásvizsgálat eredményéről**

1. A jogszabály-tervezet hatásai

1.1. Társadalmi hatása: Széles körben elterjedt az államigazgatási, önkormányzati és igazságszolgáltatási szervek között a jogintézmény, így a társadalmi hatása nem jelentős.

1.2. Gazdasági, költségvetési hatás: Az igazgatási szünet alatt a Hivatal dologi kiadásai csökkennek, ezáltal költségtakarékosság érhető el.

1.3. Környezeti, egészségi következmények: A hivatali dolgozók számára biztosított a megfelelő hosszúságú évközi pihenőidő.

1.4. Adminisztratív terheket befolyásoló hatások: Ilyen hatásokkal a rendelettervezet nem rendelkezik.

2. A jogszabály megalkotásának szükségessége, elmaradásának várható következménye: A jogszabály megalkotását magasabb szintű jogszabályi felhatalmazás, illetve ajánlás, valamint a törvényből eredő szabadságolási tervezés során felmerülő igény indokolja. A rendelet megalkotásának elmaradása esetén a szabadságok kiadása nehezebben oldható meg.

3. A jogszabály alkalmazásához szükséges személyi, szervezeti, tárgyi és pénzügyi feltételek: a Hivatalban rendelkezésre állnak.

A fentiek figyelembevétele mellett kérem a Tisztelt Képviselő-testületet az előterjesztés megtárgyalására és a rendelet megalkotására.

Ásványráró, 2020. január 27.

 Tisztelettel:

 Frank Szilvia s.k.,

 jegyző

**ÁSVÁNYRÁRÓ község ÖnkormányzatA Képviselő-testületÉNEK**

**…/2020. (…) önkormányzati rendelete**

**a 2020. évi igazgatási szünet elrendeléséről**

Ásványráró Község Önkormányzat Képviselő-testülete az Alaptörvény 32. cikk (1) bekezdés a) pontjában és a közszolgálati tisztviselőkről szóló 2011. évi CXCIX. törvény 232. § (3) bekezdésében kapott felhatalmazás alapján a következőket rendeli el:

1. §

A rendelet hatálya kiterjed a Kimlei Közös Önkormányzati Hivatalban (a továbbiakban: Hivatal) foglalkoztatott valamennyi köztisztviselőre, közszolgálati ügykezelőre.

1. §
2. A Képviselő-testület a Hivatal 2020. évi munkarendjében 2020. augusztus 17-től augusztus 21-ig 3 munkanap igazgatási szünetet rendel el.
3. A Képviselő-testület a Hivatal 2020. évi munkarendjében 2020. december 23-tól 2020. január 3-ig 5 munkanap igazgatási szünetet rendel el.
4. Az igazgatási szünet időtartama alatt a feladatellátás folyamatosságának biztosítása érdekében a Hivatal ügyeletet tart, azonban az ügyfélfogadás szünetel.
5. §

Ez a rendelet a kihirdetését követő napon lép hatályba, és 2021. január 4. napján hatályát veszti.

|  |  |
| --- | --- |
| Popp Rita | Frank Szilvia |
| polgármester | jegyző |

A rendelet kihirdetve:

Ásványráró, 2020. ………………….. hó …..nap

Frank Szilvia

 jegyző